Meghívó a Magyar Művészeti Akadémia 2017. október 10-i közgyűlésére
A Magyar Művészeti Akadémia 2017. október 10-én (kedden) 9.30-tól tartja következő, évi rendes második, tisztújító közgyűlését székházában, a Pesti Vigadóban. A közgyűlésen kerül sor az MMA 2017. évi tagozati díjainak átadására is.
A gazdaság teljesítménye lehetőséget ad a nagypéntek munkaszüneti nappá nyilvánítására – mondta Balog Zoltán, az emberi erőforrások minisztere a Nemzeti Gazdasági és Társadalmi Tanács (NGTT) ülésén február 9-én Budapesten. A tanács soros elnökét a művészet képviselői oldal adja, így a plenáris ülést dr. Kucsera Tamás Gergely, az MMA főtitkára vezette mint a Nemzeti Gazdasági és Társadalmi Tanács elnöke.
Hosszan tartó, súlyos betegség után, életének 75. évében elhunyt Csikós Attila, a Magyar Művészeti Akadémia rendes tagja, Kossuth- és Jászai Mari-díjas építész, jelmez- és díszlettervező, az Operaház örökös tagja és mesterművésze. Csikós Attilát a Magyar Művészeti Akadémia saját halottjának tekinti. Csikós Attila búcsúztatása 2017. február 27-én 11 órakor lesz az Operaházban.
Kárpátaljai gyerekek a Vigadóban
Tehetséges kárpátaljai ifjú zenészek, Paládi Máté és Nurieva Veronika léphettek fel a Magyar Művészeti Akadémia székházában, a Pesti Vigadó impozáns Dísztermében a Zuglói Filharmónia – Szent István Király Szimfonikus Zenekar Téli bérletének hangversenyén. A Művészeti Akadémia látta vendégül a fővárosban a Kárpátalján megrendezett II. Bartók Béla komolyzenei tehetségkutató verseny résztvevőit és kategórianyerteseit.
Január 22-én, a magyar kultúra napján rendezett ünnepségen adták át a közművelődési intézmények és könyvtárak díjait a Pesti Vigadóban, a Magyar Művészeti Akadémia székházában. Az ünnepségen köszöntő beszédet mondott prof. em. Fekete György, az MMA elnöke, ezt követően Hoppál Péter kultúráért felelős államtitkár adta át az elismeréseket. A rendezvényen Mécs Károly színművész Nagy Gáspár költő, az MMA posztumusz tiszteleti tagja és Kölcsey Ferenc költő műveiből olvasott fel.